C 233/32
RO
Jurnalul Oficial al Uniunii Europene
16.6.2022
Aceste subpoziții nu includ ghirlandele electrice care nu sunt concepute pentru a fi utilizate în principal pentru pomul de Crăciun și care sunt destinate utilizării în diverse scopuri decorative pe tot parcursul anului, de exemplu, pentru decorarea locuințelor, a balcoanelor, a sălilor de nunți, a grădinilor sau pentru decorarea unor articole mai mici, precum o cunună, un ghiveci de flori sau o masă.
De asemenea, ghirlandele electrice cu lămpi în formă, de exemplu, de dovleci sau de inimi nu intră sub incidența acestei subpoziții, deoarece lămpile respective nu au nicio legătură cu Crăciunul Exemple de produse care trebuie clasificate la subpoziția 9405 4x ca «alte aparate și corpuri electrice de iluminat»:
Instalație luminoasă de tip perdea cu LED-uri, sub formă de ghirlandă (de lungimi diferite), alcătuită din două cabluri electrice izolate, de care atârnă trei fire de lungimi diferite (30-70 cm lungime), situate la intervale de aproximativ 15 cm.
Firele sunt dotate, în total, cu aproximativ 200 de surse de lumină LED.
Ghirlanda include un cablu de conectare și un transformator.
Lanț luminos cu micro LED-uri, cu o lungime totală de 240 cm, format dintr-un fir metalic și 40 de surse de lumină, cu un spațiu de 5 cm între ele, alimentat cu baterii.
lanț luminos cu micro LED-uri, cu o lungime totală de 860 cm (din care 500 cm este cablul de conectare), format dintr-un fir metalic și 360 de surse de lumină, cu un spațiu de 1 cm între ele.
Lanțul luminos este însoțit de un transformator.”